stanford-oval/wikipedia huggingface dataset:
สมบัติ เมทะนี
รางวัลที่ได้รับ

พ.ศ. 2508 รางวัลพระราชทานพระสุรัสวดี ครั้งที่ 8 – นักแสดงนำฝ่ายชายยอดเยี่ยม – ศึกบางระจัน จากพระหัตถ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ เวทีลีลาศ สวนอัมพร วันที่ 3 พฤษภาคม พ.ศ. 2509
พ.ศ. 2534 รางวัลพระราชทานพระสุรัสวดี ครั้งที่ 15 – นักแสดงสมทบชายยอดเยี่ยม – มือขวาอาถรรพ์
พ.ศ. 2543 รางวัลชมรมวิจารณ์บันเทิง ครั้งที่ 9 – นักแสดงสมทบชายยอดเยี่ยม – ฟ้าทะลายโจร
พ.ศ. 2558 รางวัลภาพยนตร์แห่งชาติ สุพรรณหงส์ ครั้งที่ 24  – รางวัลสุพรรณหงส์เกียรติยศ สำหรับผู้ที่มีผลงานทางด้านภาพยนตร์มาอย่างยาวนาน
พ.ศ. 2559 รางวัลพระราชทาน ศิลปินแห่งชาติ ประจำปี 2559 – สาขาศิลปะการแสดง (ภาพยนตร์-ละครโทรทัศน์) จากพระหัตถ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2521 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
กวาน อี๋

บุคคลในรัฐจ๊กก๊ก
| กวาน อี๋ |
| --- | --- |
關彝
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
บุพการี: กวนหิน (關興 กวาน ซิง) (บิดา)
ความสัมพันธ์: กวนอู (關羽 กวาน ยฺหวี่; ปู่) กวนหิน (關平 กวาน ผิง; ลุง) กวานชื่อ (關氏; ป้าหรืออา) กวาน ถ่ง (關統; พี่ชายต่างมารดา)
บรรดาศักดิ์: หั้นสือแต่งเฮา (漢壽亭侯 ฮั่นโช่วถิงโหว)

กวาน อี๋ (จีน: 關彝; พินอิน: Guān Yí) เป็นบุคคลในรัฐจ๊กก๊กในยุคสามก๊กของจีน มีบรรดาศักดิ์เป็นหั้นสือแต่งเฮา (漢壽亭侯 ฮั่นโช่วถิงโหว) เป็นบุตรชายของกวนหิน (關興 กวาน ซิง) ที่เกิดกับอนุภรรยา และเป็นหลานปู่ของกวนอู (關羽 กวาน ยฺหวี่)
ประวัติ

ในปี ค.ศ. 220 ภายหลังจากกวนอูเสียชีวิต กวนหินผู้เป็นบิดาของกวาน อี๋ได้สืบทอดบรรดาศักดิ์หั้นสือแต่งเฮาของกวนอู หลังจากกวนหินเสียชีวิต กวาน ถ่ง (關統) บุตรชายคนโตของกวนหินและพี่ชายต่างมารดาของกวาน อี๋ได้สืบทอดบรรดาศักดิ์หั้นสือแต่งเฮา ต่อมากวาน ถ่งเสียชีวิตโดยไม่มีบุตรชายเป็นทายาท กวาน อี๋ที่เป็นน้องชายต่างมารดาของกวาน ถ่งจึงได้สืบทอดบรรดาศักดิ์หั้นสือแต่งเฮา
ในอรรถาธิบายของเผย์ ซงจือ (裴松之) ในสามก๊กจี่ (三國志 ซานกั๋วจื้อ) ซึ่งอ้างอิงจากฉู่จี้ (蜀記) บันทึกว่าหลังการล่มสลายของจ๊กก๊กเพราะถูกวุยก๊กพิชิตในปี ค.ศ. 263 บังโฮยบุตรชายของบังเต๊กที่ติดตามจงโฮยและเตงงายในการทำศึกพิชิตจ๊กก๊ก ได้สังหารหมู่ครอบครัวและทายาทของกวนอูเพื่อแก้แค้นให้บิดาที่ถูกประหารโดยกวนอูหลังยุทธการที่อ้วนเสียในปี ค.ศ. 219 จึงอนุมานได้ว่ากวาน อี๋อาจเสียชีวิตเพราะถูกบังโฮยสังหาร อย่างไรก็ตาม เนื่องจากฉู่จี้ไม่มีการบันทึกชีวประวัติจริง ๆ ของกวาน อี๋ ความน่าเชื่อถือของบันทึกจึงเป็นที่ถกเถียงและยากแก่การพิสูจน์ยืนยัน
ในนิยายสามก๊ก

ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (三國演義 ซานกั๋วเหยี่ยนอี้) ซึ่งเล่าถึงเหตุการณ์ก่อนและระหว่างยุคสามก๊ก กวาน อี๋พร้อมด้วยเล่ายอยที่เป็นอดีตรัชทายาทของจ๊กก๊กเสียชีวิตเพราะถูกทหารวุยก๊กสังหารระหว่างความวุ่นวายในช่วงเวลาที่จ๊กก๊กล่มสลาย
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ จื้อ  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวจุ๋น  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  หลี่ ฉิว  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  กวาน อี๋  เบ้งเฮ็ก  สะโมโข
พัชรวาท วงษ์สุวรรณ

| พลตำรวจเอกพัชรวาท วงษ์สุวรรณม> ป.ช. ม.ว.ม. |
| --- | --- |
พัชรวาท ใน พ.ศ. 2567

รองนายกรัฐมนตรี
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567 (1 ปี 2 วัน)ดำรงตำแหน่งร่วมกับ  ภูมิธรรม เวชยชัย (พ.ศ. 2566–2567) สมศักดิ์ เทพสุทิน (พ.ศ. 2566–2567) ปานปรีย์ พหิทธานุกร (พ.ศ. 2566–2567) อนุทิน ชาญวีรกูล (พ.ศ. 2566–2567) พีระพันธุ์ สาลีรัฐวิภาค (พ.ศ. 2566–2567) สุริยะ จึงรุ่งเรืองกิจ (พ.ศ. 2567) พิชัย ชุณหวชิร (พ.ศ. 2567)
นายกรัฐมนตรี: เศรษฐา ทวีสิน
ก่อนหน้า: ประวิตร วงษ์สุวรรณ วิษณุ เครืองาม จุรินทร์ ลักษณวิศิษฏ์ อนุทิน ชาญวีรกูล ดอน ปรมัตถ์วินัย สุพัฒนพงษ์ พันธ์มีเชาว์
ถัดไป: ภูมิธรรม เวชยชัย สุริยะ จึงรุ่งเรืองกิจ อนุทิน ชาญวีรกูล พีระพันธุ์ สาลีรัฐวิภาค พิชัย ชุณหวชิร ประเสริฐ จันทรรวงทอง
รัฐมนตรีว่าการกระทรวงทรัพยากรธรรมชาติและสิ่งแวดล้อม
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567 (1 ปี 2 วัน)
นายกรัฐมนตรี: เศรษฐา ทวีสิน
ก่อนหน้า: วราวุธ ศิลปอาชา
ถัดไป: เฉลิมชัย ศรีอ่อน
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562 (4 ปี 9 เดือน 20 วัน)
ผู้บัญชาการตำรวจแห่งชาติ
ดำรงตำแหน่ง 8 เมษายน พ.ศ. 2551 – 30 กันยายน พ.ศ. 2552 (1 ปี 5 เดือน 22 วัน)
รักษาการแทน: พลตำรวจเอก ปทีป ตันประเสริฐ (พฤศจิกายน - ธันวาคม พ.ศ. 2551) พลตำรวจเอก วิเชียร พจน์โพธิ์ศรี (สิงหาคม พ.ศ. 2552) พลตำรวจเอก ธานี สมบูรณ์ทรัพย์ (กันยายน พ.ศ. 2552)
ก่อนหน้า: พลตำรวจเอก เสรีพิศุทธ์ เตมียาเวส
ถัดไป: พลตำรวจเอก ปทีป ตันประเสริฐ (รักษาการ)
 
ข้อมูลส่วนบุคคล
เกิด: 22 มีนาคม พ.ศ. 2492 (75 ปี) อำเภอบางกะปิ จังหวัดพระนคร ประเทศไทย
พรรคการเมือง: ประชาสันติ (2554–2561) พลังประชารัฐ (2566–ปัจจุบัน)
คู่สมรส: สมถวิล วงษ์สุวรรณ
ญาติ: ประวิตร วงษ์สุวรรณ (พี่ชาย)
ศิษย์เก่า: โรงเรียนเซนต์คาเบรียล โรงเรียนเตรียมทหาร โรงเรียนนายร้อยตำรวจ มหาวิทยาลัยเกษตรศาสตร์
ทรัพย์สินสุทธิ: 129 ล้านบาท (พ.ศ. 2568)
ลายมือชื่อ: 
ชื่อเล่น: ป๊อด
ยศที่ได้รับการแต่งตั้ง
รับใช้:  ไทย
สังกัด:  สำนักงานตำรวจแห่งชาติ
ประจำการ: พ.ศ. 2516 – พ.ศ. 2552
ยศ:  พลตำรวจเอก
บังคับบัญชา: สำนักงานตำรวจแห่งชาติ   กองบัญชาการตำรวจสันติบาล

พลตำรวจเอก พัชรวาท วงษ์สุวรรณ ม.ป.ช. ม.ว.ม. (เกิด 22 มีนาคม พ.ศ. 2492) ชื่อเล่น ป๊อด เป็นนายตำรวจและนักการเมืองชาวไทย ประธานที่ปรึกษาพรรคพลังประชารัฐ อดีตรองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลเศรษฐา ทวีสิน อดีตสมาชิกสภานิติบัญญัติแห่งชาติ และอดีตผู้บัญชาการตำรวจแห่งชาติ
ประวัติ

พัชรวาท วงษ์สุวรรณ เกิดเมื่อวันที่ 22 มีนาคม พ.ศ. 2492 ที่อำเภอบางกะปิ จังหวัดพระนคร (ปัจจุบันคือ เขตบางกะปิ กรุงเทพมหานคร) เป็นบุตรคนที่ 3 ของพลตรี ประเสริฐ วงษ์สุวรรณ กับ นางสายสนี วงษ์สุวรรณ มีพี่น้อง 4 คน คือ พลเอก ประวิตร วงษ์สุวรรณ อดีตรองนายกรัฐมนตรี, พลเรือเอก ศิษฐวัชร วงษ์สุวรรณ, พงษ์พันธุ์ วงษ์สุวรรณ (เสียชีวิตแล้ว) และ พันธุ์พงษ์ วงษ์สุวรรณ ที่ปรึกษารองประธานสภานิติบัญญัติแห่งชาติคนที่สอง
สำเร็จการศึกษามัธยมศึกษา โรงเรียนเซนต์คาเบรียล โรงเรียนเตรียมทหาร รุ่น 9 ปริญญาตรี โรงเรียนนายร้อยตำรวจ ปริญญาโท ศิลปศาสตร์มหาบัณฑิต มหาวิทยาลัยเกษตรศาสตร์
สมรสกับสมถวิล วงษ์สุวรรณ มีธิดา 2 คนได้แก่  พันตำรวจเอกหญิง เภสัชกรหญิง พัชรา วงษ์สุวรรณ เภสัชกรประจำโรงพยาบาลตำรวจ (สมรสกับ พันตำรวจเอก ดวงโชติ สุวรรณจรัส ผู้กำกับการสถานีตำรวจนครบาลทองหล่อ) และ พันตำรวจโทหญิง นวพร วงษ์สุวรรณ นว.(สบ.2) ผบช.ภ.3
เป็นผู้บัญชาการตำรวจแห่งชาติที่อยู่ภายใต้การบังคับบัญชาของนายกรัฐมนตรีทั้งหมด 3 คน ได้แก่ สมัคร สุนทรเวช, สมชาย วงศ์สวัสดิ์ และ อภิสิทธิ์ เวชชาชีวะ และดำรงตำแหน่งในช่วงวิกฤตการณ์การเมืองไทย พ.ศ. 2548–2553
การทำงาน > การรับราชการ

พลตำรวจเอก พัชรวาท รับราชการที่กรมตำรวจ ในปี พ.ศ. 2516 ดำรงตำแหน่งสำคัญ ๆ ดังนี้
รอง สว. กองบังคับการการสนับสุนนทางอากาศ กองบัญชาการตำรวจตระเวนชายแดน
รอง สว. กองทะเบียน แล้วย้ายมาดูงานกำลังพลที่กองบัญชาการตำรวจสอบสวนกลาง(บช.ก.)
สว. ธุรการ กองกำกับการกำลังพล กองบังคับการอำนวยการ กองบัญชาการสอบสวนกลาง
ผกก.5 และ ผกก. 3 กองบังคับการตำรวจทางหลวง
ผู้บังคับการกองพลาธิการ กรมตำรวจ
ผู้ช่วยผู้บัญชาการตำรวจสอบสวนกลาง
รองผู้บัญชาการตำรวจภูธรภาค 3
ผู้บัญชาการประจำสำนักงานตำรวจแห่งชาติ (ทนท.ประสานงานกระทรวงมหาดไทย)
ผู้บัญชาการตำรวจสันติบาล
ผู้ช่วยผู้บัญชาการตำรวจแห่งชาติ
รองผู้บัญชาการตำรวจแห่งชาติ
ผู้บัญชาการตำรวจแห่งชาติ
13 ตุลาคม พ.ศ. 2549 ได้รับพระบรมราชโองการโปรดเกล้าฯ แต่งตั้งเป็นสมาชิกสภานิติบัญญัติแห่งชาติ (ประเทศไทย) พ.ศ. 2549
13 ตุลาคม พ.ศ. 2549 ดำรงตำแหน่งกรรมการผู้ทรงคุณวุฒิ สภาการศึกษาโรงเรียนนายร้อยตำรวจ ตามประกาศสำนักนายกรัฐมนตรี
4 กันยายน พ.ศ. 2551 รองผู้อำนวยการกองอำนวยการแก้ไขสถานการณ์ฉุกเฉิน
งานการเมือง

ในปี พ.ศ. 2557 พลตำรวจเอก พัชรวาท ได้รับแต่งตั้งเป็นสมาชิกสภานิติบัญญัติแห่งชาติ ต่อมาในปี พ.ศ. 2566 พลเอก ประวิตร วงษ์สุวรรณ พี่ชาย ในฐานะหัวหน้าพรรคพลังประชารัฐ ได้แต่งตั้ง พลตำรวจเอก พัชรวาท เป็นประธานที่ปรึกษาพรรค และ พลตำรวจเอก พัชรวาท ได้รับแต่งตั้งเป็นรองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลเศรษฐา ทวีสิน โดยเป็น 1 ใน 3 อดีตข้าราชการตำรวจที่ได้รับการแต่งตั้งให้ดำรงตำแหน่งในคณะรัฐมนตรีชุดดังกล่าว (อีก 2 คน คือ พลตำรวจเอก เพิ่มพูน ชิดชอบ และ พันตำรวจเอก ทวี สอดส่อง)
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เหรียญราชการชายแดน (ช.ด.)
พ.ศ. 2526 –  เหรียญจักรมาลา (ร.จ.ม.)
แหล่งข้อมูลอื่น

บัญชีแสดงรายการทรัพย์สินและหนี้สิน เก็บถาวร 2019-08-17 ที่ เวย์แบ็กแมชชีน, สำนักงานคณะกรรมการป้องกันและปราบปรามการทุจริตแห่งชาติ
| ก่อนหน้า |  | พัชรวาท วงษ์สุวรรณ |  | ถัดไป |
| --- | --- | --- | --- | --- |
| ประวิตร วงษ์สุวรรณ วิษณุ เครืองาม จุรินทร์ ลักษณวิศิษฎ์ อนุทิน ชาญวีรกูล ดอน ปรมัตถ์วินัย สุพัฒนพงษ์ พันธ์มีเชาว์ |  |   รองนายกรัฐมนตรีไทย (ครม. 63)   (1 กันยายน พ.ศ. 2566 — 3 กันยายน พ.ศ. 2567) |  | ภูมิธรรม เวชยชัย สุริยะ จึงรุ่งเรืองกิจ อนุทิน ชาญวีรกูล พีระพันธุ์ สาลีรัฐวิภาค พิชัย ชุณหวชิร ประเสริฐ จันทรรวงทอง |
| วราวุธ ศิลปอาชา |  |   รัฐมนตรีว่าการกระทรวงทรัพยากรธรรมชาติและสิ่งแวดล้อม (ครม. 63)   (1 กันยายน พ.ศ. 2566 — 3 กันยายน พ.ศ. 2567) |  | เฉลิมชัย ศรีอ่อน |
| พลตำรวจเอก เสรีพิศุทธ์ เตมียาเวส |  |   ผู้บัญชาการตำรวจแห่งชาติ  (29 กุมภาพันธ์ พ.ศ. 2551 — 28 พฤศจิกายน พ.ศ. 2551) |  | พลตำรวจเอก ปทีป ตันประเสริฐ (รักษาการ) |
| พลตำรวจเอก วัชรพล ประสารราชกิจ (รักษาการ) |  |   ผู้บัญชาการตำรวจแห่งชาติ  (21 ธันวาคม พ.ศ. 2551 – 4 สิงหาคม พ.ศ. 2552 18 สิงหาคม พ.ศ. 2552 – 6 กันยายน พ.ศ. 2552) |  | พลตำรวจเอก ธานี สมบูรณ์ทรัพย์ (รักษาการ) |
| ด ค กรัฐมนตรีว่าการกระทรวงทรัพยากรธรรมชาติและสิ่งแวดล้อมของไทย |
| --- | --- | --- |
|  ประพัฒน์ ปัญญาชาติรักษ์  สุวิทย์ คุณกิตติ  ยงยุทธ ติยะไพรัช  เกษม สนิทวงศ์ ณ อยุธยา  อนงค์วรรณ เทพสุทิน  สุวิทย์ คุณกิตติ  ปรีชา เร่งสมบูรณ์สุข  วิเชษฐ์ เกษมทองศรี  ดาว์พงษ์ รัตนสุวรรณ  สุรศักดิ์ กาญจนรัตน์  วราวุธ ศิลปอาชา  พัชรวาท วงษ์สุวรรณ  เฉลิมชัย ศรีอ่อน  |  ประพัฒน์ ปัญญาชาติรักษ์  สุวิทย์ คุณกิตติ  ยงยุทธ ติยะไพรัช  เกษม สนิทวงศ์ ณ อยุธยา  อนงค์วรรณ เทพสุทิน  สุวิทย์ คุณกิตติ  ปรีชา เร่งสมบูรณ์สุข  วิเชษฐ์ เกษมทองศรี  ดาว์พงษ์ รัตนสุวรรณ  สุรศักดิ์ กาญจนรัตน์  วราวุธ ศิลปอาชา  พัชรวาท วงษ์สุวรรณ  เฉลิมชัย ศรีอ่อน  |  |
| ด ค ก อธิบดีกรมตำรวจ และผู้บัญชาการตำรวจแห่งชาติ  |
| --- | --- |
กองโปลิศ กรมกองตระเวน:  หลวงรัถยาภิบาลบัญชา (เอส.เย.เอมส์)  พระยาอรรคราชวราทร (ภัสดา บุรณศิริ)  เอ.เย.ยาดิน  อีริกเซ็นต์ เย ลอสัน  พระยาวาสุเทพ (กุสตาฟ เชา) 
กรมตำรวจ:  พระวรวงศ์เธอ พระองค์เจ้าคำรบ  พระยาอธิกรณ์ประกาศ (หลุย จาติกวณิช)  พระยาบุเรศผดุงกิจ (รวย พรหโมบล)  พระยาอนุสสรธุระการ (จ่าง วัจนะพุกกะ)  อดุล อดุลเดชจรัส  พระรามอินทรา (ดวง จุลัยยานนท์)  พระพิจารณ์พลกิจ (ยู่เซ็ก ดุละลัมพะ)  หลวงชาติตระการโกศล (เจียม ลิมปิชาติ)  เผ่า ศรียานนท์  ไสว ไสวแสนยากร  สฤษดิ์ ธนะรัชต์  ประเสริฐ รุจิรวงศ์  ประภาส จารุเสถียร  ประจวบ สุนทรางกูร  พจน์ เภกะนันทน์  ศรีสุข มหินทรเทพ  มนต์ชัย พันธุ์คงชื่น  สุรพล จุลละพราหมณ์  ณรงค์ มหานนท์  เภา สารสิน  แสวง ธีระสวัสดิ์  สวัสดิ์ อมรวิวัฒน์  ประทิน สันติประภพ  พจน์ บุณยะจินดา  ประชา พรหมนอก 
สำนักงานตำรวจแห่งชาติ:  ประชา พรหมนอก  พรศักดิ์ ดุรงควิบูลย์  สันต์ ศรุตานนท์  โกวิท วัฒนะ  เสรีพิศุทธ์ เตมียเวส  พัชรวาท วงษ์สุวรรณ  วิเชียร พจน์โพธิ์ศรี  เพรียวพันธ์ ดามาพงศ์  อดุลย์ แสงสิงแก้ว  สมยศ พุ่มพันธุ์ม่วง  จักรทิพย์ ชัยจินดา  สุวัฒน์ แจ้งยอดสุข  ดำรงศักดิ์ กิตติประภัสร์  ต่อศักดิ์ สุขวิมล  กิตติ์รัฐ พันธุ์เพ็ชร์
อนุสรณ์ อมรฉัตร

| อนุสรณ์ อมรฉัตรม> ว.ม., ป.ช. |
| --- | --- |

คู่อาศัยนายกรัฐมนตรีไทย
ดำรงตำแหน่ง 5 สิงหาคม พ.ศ. 2554 – 7 พฤษภาคม พ.ศ. 2557   (2 ปี 9 เดือน 2 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: พิมพ์เพ็ญ เวชชาชีวะ
ถัดไป: นราพร จันทร์โอชา
 
ข้อมูลส่วนบุคคล
เกิด: 19 มิถุนายน พ.ศ. 2506 (61 ปี) เขตบางคอแหลม กรุงเทพมหานคร
คู่อาศัย: ยิ่งลักษณ์ ชินวัตร (2538–ปัจจุบัน)
บุตร: ศุภเสกข์ อมรฉัตร
บุพการี: ประเสริฐ อมรฉัตร (บิดา) สนธิวัลย์ เจริญฤทธิ์ (มารดา)

อนุสรณ์ อมรฉัตร (เกิด 19 มิถุนายน พ.ศ. 2506) ชื่อเล่น ป๊อป เป็นนักธุรกิจชาวไทย และสามีนอกสมรสของยิ่งลักษณ์ ชินวัตร นายกรัฐมนตรีไทยคนที่ 28 และนับเป็นคู่สมรสนายกรัฐมนตรีชายคนแรกของประเทศไทย
ประวัติ

อนุสรณ์เกิดเมื่อวันที่ 19 มิถุนายน พ.ศ. 2506 เป็นบุตรของประเสริฐ อมรฉัตร กับสนธิวัลย์ เจริญฤทธิ์ มีพื้นเพเดิมอาศัยอยู่แขวงบางคอแหลม เขตบางคอแหลม กรุงเทพมหานคร กระทั่ง พ.ศ. 2539 ได้ย้ายไปอาศัยที่แขวงแสมดำ เขตบางขุนเทียน กรุงเทพมหานคร และใน พ.ศ. 2552 เขาอาศัยที่แขวงพลับพลา เขตวังทองหลาง กรุงเทพมหานคร สำเร็จการศึกษาระดับปริญญาโท จากสหรัฐ
อนุสรณ์กับยิ่งลักษณ์ได้คบหากันช่วงที่เขายังทำงานบริษัทในเครือเจริญโภคภัณฑ์ ที่สุดเขาตัดสินขอเธอแต่งงานด้วยชอบพอในอัธยาศัย พิธีวิวาห์ของทั้งสองเกิดขึ้นเมื่อปี พ.ศ. 2538 แต่มิได้จดทะเบียนสมรสกัน โดยมีธนินท์ เจียรวนนท์ ประธานกลุ่มเครือเจริญโภคภัณฑ์ และพันตำรวจโททักษิณ ชินวัตร เป็นประธานในพิธีมงคลสมรส
อนุสรณ์กับยิ่งลักษณ์มีบุตรชายคนเดียวคือ ศุภเสกข์ อมรฉัตร ชื่อเล่น ไปค์
การทำงาน

หลังจากจบการศึกษาเขาได้เข้าร่วมงานกับเครือเจริญโภคภัณฑ์ ต่อมาจึงได้เข้ามาร่วมงานกับบริษัท เอ็ม ลิงก์ เอเชีย คอร์ปอเรชั่น จำกัด ซึ่งเป็นบริษัทในเครือชินวัตร ของทักษิณ ชินวัตร พี่ชายของยิ่งลักษณ์ ชินวัตร และได้รับมอบหมายให้ทำหน้าที่เป็นผู้บริหารของบริษัท ต่อมาเขาได้ลาออกจากตำแหน่งในบริษัท เอ็มลิงก์เอเชียคอร์ปอเรชั่น จำกัด ตั้งแต่เดือนมิถุนายน พ.ศ. 2554
นอกจากนั้นอนุสรณ์ เคยเป็นอาจารย์พิเศษที่มหาวิทยาลัยหอการค้าไทย
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ประภัตร โพธสุธน

| ประภัตร โพธสุธนม> ป.ช., ม.ว.ม. |
| --- | --- |
ประภัตร ในปี พ.ศ. 2566

รัฐมนตรีว่าการกระทรวงเกษตรและสหกรณ์
ดำรงตำแหน่ง 11 เมษายน พ.ศ. 2543 – 9 พฤศจิกายน พ.ศ. 2543
นายกรัฐมนตรี: ชวน หลีกภัย
ก่อนหน้า: ปองพล อดิเรกสาร
ถัดไป: ชูชีพ หาญสวัสดิ์
รัฐมนตรีช่วยว่าการกระทรวงการคลัง
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531
นายกรัฐมนตรี: พลเอก เปรม ติณสูลานนท์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 10 กรกฎาคม พ.ศ. 2562 – 22 สิงหาคม พ.ศ. 2566
นายกรัฐมนตรี: ประยุทธ์ จันทร์โอชา
รัฐมนตรีว่าการ: เฉลิมชัย ศรีอ่อน
ก่อนหน้า: วิวัฒน์ ศัลยกำธร
ถัดไป: อนุชา นาคาศัย   ไชยา พรหมา
เลขาธิการพรรคชาติไทยพัฒนา
อยู่ในวาระ
เริ่มดำรงตำแหน่ง  26 ตุลาคม พ.ศ. 2561
ก่อนหน้า: พันธุ์เทพ สุลีสถิร
เลขาธิการพรรคชาติไทย
ดำรงตำแหน่ง 1 มกราคม พ.ศ. 2548 – 2 ธันวาคม พ.ศ. 2551
 
ข้อมูลส่วนบุคคล
เกิด: 1 สิงหาคม พ.ศ. 2492 (75 ปี) อำเภอศรีประจันต์ จังหวัดสุพรรณบุรี ประเทศไทย
พรรคการเมือง: ประชาธิปัตย์ (2516–2517)  ชาติไทย (2517–2551) ชาติไทยพัฒนา (2554–ปัจจุบัน)

ประภัตร โพธสุธน (เกิด 1 สิงหาคม พ.ศ. 2492) รัฐมนตรีช่วยว่าการกระทรวงเกษตรและสหกรณ์ ในรัฐบาล พลเอกประยุทธ์ จันทร์โอชา เลขาธิการพรรคชาติไทยพัฒนา อดีตเลขาธิการพรรคชาติไทย สมาชิกสภาผู้แทนราษฎรจังหวัดสุพรรณบุรีหลายสมัย อดีตรัฐมนตรีว่าการกระทรวงเกษตรและสหกรณ์ และดำรงตำแหน่งรัฐมนตรีช่วยว่าการในหลายกระทรวง หลายสมัย
ประวัติ

นายประภัตร มีชื่อเล่นว่า "เบิร์ด" เกิดวันที่ 1 สิงหาคม พ.ศ. 2492 เป็นชาวอำเภอศรีประจันต์ จังหวัดสุพรรณบุรี โดยกำเนิด  สถานภาพปัจจุบันยังโสด  นายประภัตรชื่นชอบในการอนุรักษ์วิถีชีวิตความเป็นไทย บ้านพักส่วนตัวที่อำเภอศรีประจันต์ได้เปิดเป็นพิพิธภัณฑ์ที่แสดงถึงวัฒนธรรมชาวนาไทย และเป็นสถานที่ท่องเที่ยวที่ขึ้นชื่ออีกแห่งหนึ่งของจังหวัดสุพรรณบุรี คือ หมู่บ้านอนุรักษ์ควายไทย
ประภัตร จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาระดับปริญญาตรี เศรษฐศาสตร์บัณฑิต จาก Aligarh Muslim University ประเทศอินเดีย และระดับปริญญาโท รัฐศาสตร์มหาบัณฑิต จากมหาวิทยาลัยธรรมศาสตร์
การทำงาน > สภาผู้แทนราษฎร

ประภัตร โพธสุธน ได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรีครั้งแรก ในปี 2518 สังกัดพรรคชาติไทย และได้รับเลือกตั้งเป็น ส.ส.สุพรรณบุรีต่อเนื่อง 11 สมัย ตั้งแต่ปี พ.ศ. 2518 ถึงปี พ.ศ. 2544 จนกระทั่งในปี 2548 จึงย้ายไปลงสมัคร ส.ส.แบบบัญชีรายชื่อ และได้รับเลือกตั้งเป็น ส.ส.สมัยที่ 12 รวมถึงในปี 2550 ลงสมัคร ส.ส.แบบสัดส่วน และได้รับเลือกตั้งเป็น ส.ส.สมัยที่ 13 แต่ในปี พ.ศ. 2551 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551
ประภัตร กลับเข้าสู่งานการเมืองอีกครั้งในการเลือกตั้งปี 2562 แต่เกิดความขัดแย้งเรื่องพื้นที่ลงสมัครรับเลือกตั้งระหว่างเขากับ จองชัย เที่ยงธรรม   ในที่สุดนายจองชัย จึงย้ายไปลงสมัครรับเลือกตั้งในนามพรรคภูมิใจไทย แข่งขันกับนายประภัตร ผลการเลือกตั้งปรากฏว่านายประภัตร โพธสุธน ได้รับเลือกตั้งเป็น ส.ส.สมัยที่ 14
และในการเลือกตั้งในปี พ.ศ. 2566 เขาก็ได้รับเลือกตั้งอีกครั้ง ได้เป็น ส.ส.สมัยที่ 15
การทำงาน > รัฐมนตรี

ประภัตร ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลพลเอก เปรม ติณสูลานนท์ พ.ศ. 2529 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร พ.ศ. 2535
ประภัตร ได้รับแต่งตั้งเป็นรัฐมนตรีอีกครั้งในรัฐบาลบรรหาร ศิลปอาชา เป็นรัฐมนตรีช่วยว่าการกระทรวงการคลัง พ.ศ. 2538 หลังจากนั้นได้เป็นรัฐมนตรีอีกสมัยในรัฐบาลชวน หลีกภัย ในตำแหน่งรัฐมนตรีช่วยว่าการกระทรวงมหาดไทย พ.ศ. 2540 และปรับตำแหน่งมาเป็นรัฐมนตรีช่วยว่าการกระทรวงเกษตรและสหกรณ์ และมาเป็นรัฐมนตรีว่าการกระทรวงเกษตรและสหกรณ์ พ.ศ. 2543
หลังจากเว้นว่างจากตำแหน่งรัฐมนตรีไปนานกว่า 19 ปี เขาได้รับพระบรมราชโองการแต่งตั้งเป็นรัฐมนตรีอีกครั้งในปี 2562 เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา หลังจากการเลือกตั้งสมาชิกสภาผู้แทนราษฎรเป็นการทั่วไป พ.ศ. 2562
การทำงาน > ข้าราชการการเมือง

ประภัตร โพธสุธน เคยได้รับแต่งตั้งเป็นข้าราชการการเมือง ในตำแหน่งผู้ช่วยเลขานุการรัฐมนตรีว่าการกระทรวงการคลัง ในปี พ.ศ. 2518 และ 2519
การทำงาน > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุพรรณบุรี สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัด พรรคชาติไทย
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุพรรณบุรี สังกัด พรรคชาติไทยพัฒนา
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสุพรรณบุรี สังกัด พรรคชาติไทยพัฒนา
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญลูกเสือสดุดี ชั้นที่ 1
ประสงค์ โฆษิตานนท์

| ประสงค์ โฆษิตานนท์ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 2 สิงหาคม – 2 ธันวาคม พ.ศ. 2551
นายกรัฐมนตรี: สมัคร สุนทรเวช สมชาย วงศ์สวัสดิ์
ก่อนหน้า: บัญญัติ จันทน์เสนะ ธีรวุฒิ บุตรศรีภูมิ
ถัดไป: ถาวร เสนเนียม  บุญจง วงศ์ไตรรัตน์
 
ข้อมูลส่วนบุคคล
เกิด: 15 ธันวาคม พ.ศ. 2486 เขตพระโขนง กรุงเทพมหานคร ประเทศไทย
เสียชีวิต: 20 ตุลาคม พ.ศ. 2567 (80 ปี)[ต้องการอ้างอิง]
คู่สมรส: วันเพ็ญ โฆษิตานนท์

ประสงค์ โฆษิตานนท์ อดีตรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช และนายสมชาย วงศ์สวัสดิ์ อดีตสมาชิกวุฒิสภาจังหวัดเพชรบูรณ์ และสมาชิกวุฒิสภาจากการแต่งตั้ง พ.ศ. 2535 และ พ.ศ. 2539
ประวัติ

นายประสงค์ โฆษิตานนท์ เกิดเมื่อวันที่ 15 ธันวาคม พ.ศ. 2486 ที่เขตพระโขนง กรุงเทพมหานคร สำเร็จการศึกษาระดับปริญญาตรี สาขาการเงินและการธนาคาร จากสถาบันฟาร์อีสเทอร์น ประเทศฟิลิปปินส์ และระดับปริญญาโท สาขาการตลาด จากสถาบันเดลลาส ประเทศสหรัฐอเมริกา
นายประสงค์ โฆษิตานนท์ เป็นเจ้าของบริษัท อาณาจักรสุโขทัยหินอ่อนและแกรนิต จำกัด, บริษัท แกรนิตเพชรบูรณ์ จำกัด และบริษัท พี.วี.หินอ่อนและแกรนิต จำกัด
งานการเมือง

นายประสงค์ โฆษิตานนท์ เคยได้รับการแต่งตั้งเป็นสมาชิกวุฒิสภา 2 สมัย คือ พ.ศ. 2535 และ พ.ศ. 2539 ต่อมาได้มีการเปลี่ยนแปลงการสรรหาสมาชิกวุฒิสภามาเป็นการเลือกตั้ง ซึ่งนายประสงค์ โฆษิตานนท์ ได้ลงสมัครในจังหวัดเพชรบูรณ์ และได้รับการเลือกตั้งในครั้งนั้นด้วย
ต่อมานายสุวิทย์ คุณกิตติ หัวหน้าพรรคเพื่อแผ่นดิน ได้เสนอชื่อนายประสงค์ โฆษิตานนท์ รับตำแหน่งรัฐมนตรีในโควตาของพรรคเพื่อแผ่นดิน เนื่องจากนายประสงค์ เป็นนายทุนสนับสนุนพรรค ทำให้นายประสงค์ โฆษิตานนท์ ได้รับตำแหน่งรัฐมนตรีช่วยว่าการกระทรวงมหาดไทย ใน 2 รัฐบาล คือ รัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วุฒิธร มิลินทจินดา

| วุฒิธร มิลินทจินดา |
| --- | --- |
วุฒิธร มิลินทจินดา ใน พ.ศ. 2561
เกิด: วุฒิธร มิลินทจินดา 25 พฤศจิกายน พ.ศ. 2519 (48 ปี) ประเทศไทย
ชื่ออื่น: อ้าย, วู้ดดี้
อาชีพ: นักจัดรายการวิทยุ นักแสดง พิธีกร ยูทูบเบอร์ นักธุรกิจ
ปีปฏิบัติงาน: พ.ศ. 2543–ปัจจุบัน
มีชื่อเสียงจาก: วู้ดดี้ เกิดมาคุย   เช้าดูวู้ดดี้   The Wall กำแพงพลิกชีวิต
คู่สมรส: อัครพล จับจิตรใจดล (สมรส 2568)
บิดามารดา: เปี่ยมศักดิ์ มิลินทจินดา (บิดา)   ตาบทิพย์ มิลินทจินดา (มารดา)
ญาติ: วรายุทธ มิลินทจินดา
รางวัล: รางวัลโทรทัศน์ทองคำ สาขา  ผู้ดำเนินรายการชายดีเด่น พ.ศ. 2554 - วู้ดดี้เกิดมาคุย
เว็บไซต์: http://www.woodytalk.com/woodytalk/
วุฒิธร มิลินทจินดา ชื่อเล่น อ้าย หรือมีชื่อในวงการว่า วู้ดดี้ (เกิด 25 พฤศจิกายน พ.ศ. 2519) เป็นนักแสดง, นักจัดรายการวิทยุ, พิธีกร และนักธุรกิจชาวไทย มีชื่อเสียงจากการจัดรายการวิทยุแบบสองภาษา และผู้ผลิตรายการ วู้ดดี้ เกิดมาคุย